Antoinette Rijpma-de Jong

**Antoinette Rijpma-de Jong** (o.s. **de Jong**, s. 6. huhtikuuta 1995 Rottum) on alankomaalainen pikaluistelija. Hän on olympiavoittaja, kuusinkertainen maailmanmestari ja yhdeksänkertainen Euroopan-mestari.

Rijpma-de Jong saavutti junioreiden MM-kilpailuissa 2013 kultaa 3&nbsp;000&nbsp;metrillä, hopeaa yleisluistelussa sekä pronssia 1&nbsp;000 ja 1&nbsp;500 metrillä sekä joukkuetakaa-ajossa. Heerenveenin EM-kilpailuissa hän oli samana vuonna viides. Hän sijoittui 2014 Sotšin olympialaisissa 3&nbsp;000&nbsp;metrillä seitsemänneksi. Saman vuoden junioreiden MM-kilpailuissa hän saavutti kultaa yleisluistelussa, 1&nbsp;000 ja 3&nbsp;000&nbsp;metrillä sekä hopeaa 500 ja 1&nbsp;500&nbsp;metrillä.

Rijpma-de Jong sai pronssia Minskin EM-kilpailuissa 2016. Saman vuoden Kolomnan matkakohtaisissa MM-kilpailuissa hän saavutti kultaa joukkuetakaa-ajossa ja pronssia 3&nbsp;000&nbsp;metrillä. Yleisluistelun MM-kilpailuissa Berliinissä hän oli kolmas. Hän voitti yleisluistelun Alankomaiden-mestaruuden 2016. Hän sai pronssia yleisluistelun EM-kilpailuissa Heerenveenisä 2017. Saman vuoden matkakohtaisissa MM-kilpailuissa Gangneungissa hän saavutti kultaa joukkuetakaa-ajossa, pronssia 3&nbsp;000&nbsp;metrillä ja oli viides 5&nbsp;000&nbsp;metrillä. Yleisluistelun MM-kilpailuissa Hamarissa hän sijoittui neljänneksi. 

Rijpma-de Jong saavutti Pyeongchangin olympialaisissa 2018 hopeaa joukkuetakaa-ajossa sekä pronssia 3&nbsp;000&nbsp;metrillä ajalla 4.00,02. Yleisluistelun MM-kilpailuissa Amsterdamissa hän oli neljäs. Hän voitti samana vuonna Alankomaiden-mestaruuden 3&nbsp;000 ja 5&nbsp;000&nbsp;metrillä. Hän voitti yleisluistelun Euroopan-mestaruuden Collalbossa 2019. Hän voitti samana vuonna Alankomaiden-mestaruuden 3&nbsp;000&nbsp;metrillä. Inzellin matkakohtaisissa MM-kilpailuissa hän sai hopeaa 3&nbsp;000&nbsp;metrillä ja joukkuetakaa-ajossa sekä oli viides 1&nbsp;500&nbsp;metrillä ja kuudes 1&nbsp;000&nbsp;metrillä. Yleisluistelun MM-kilpailuissa Calgaryssä hän sai pronssia.

Rijpma-de Jong voitti joukkuetakaa-ajon Euroopan-mestaruuden Heerenveenissä 2020. Hän voitti samana vuonna yleisluistelun Alankomaiden-mestaruuden sekä saavutti joukkuetakaa-ajon MM-hopeaa. Yleisluistelun MM-kilpailuissa hän sai pronssia. Vuonna 2021 hän voitti yleisluistelun Euroopan- ja Alankomaiden-mestaruuden. Heerenveenin MM-kilpailuissa hän voitti kultaa 3&nbsp;000&nbsp;metrillä ajalla 3.58,47 ja joukkuetakaa-ajossa sekä sijoittui 1&nbsp;500&nbsp;metrillä neljänneksi. Hän saavutti 2022 EM-kilpailuissa kultaa 1&nbsp;500&nbsp;metrillä ja joukkuetakaa-ajossa sekä hopeaa 3&nbsp;000&nbsp;metrillä. Hän voitti Alankomaiden-mestaruuden 1&nbsp;500&nbsp;metrillä. Pekingin olympialaisissa hän saavutti pronssia 1&nbsp;500 metrillä ja joukkuetakaa-ajossa sekä sijoittui 1&nbsp;000&nbsp;metrillä viidenneksi ja 3&nbsp;000&nbsp;metrillä kahdeksanneksi. Yleisluistelun MM-kisoissa Hamrissa hän sai pronssia.

Vuonna 2023 Rijpma-de Jong voitti yleisluistelun Euroopan-mestaruuden. Heerenveenin MM-kilpailuissa hän saavutti kultaa 1&nbsp;500&nbsp;metrillä ajalla 1.53,54 ja hopeaa 1&nbsp;000&nbsp;metrillä ajalla 1.14,26 sekä sijoittui 3&nbsp;000&nbsp;metillä seitsemänneksi. Hän voitti samana vuonna Alankomaiden-mestaruuden 1&nbsp;500 ja 3&nbsp;000&nbsp;metrillä sekä yleisluistelussa. Vuoden 2024 EM-kilpailuissa hän saavutti kultaa 1&nbsp;500&nbsp;metrillä ajalla 1.53,48 ja joukkuesprintissä sekä hopeaa 1&nbsp;000&nbsp;metrillä. Saman vuoden Calgaryn MM-kilpailuissa hän oli 1&nbsp;000 ja 1&nbsp;500&nbsp;metrillä neljäs. Inzellin yleisluistelun MM-kilpailuissa hän saavutti pronssia. Hän voitti yleisluistelun Euroopan-mestaruuden jälleen Heerenveenissä 2025. Hamarin matkakohtaisissa MM-kilpailuissa 2025 hän saavutti joukkuetakaa-ajossa kultaa ja 1&nbsp;500&nbsp;metrillä hopeaa sekä sijoittui 1&nbsp;000&nbsp;metrillä viidenneksi.

Rijpma-de Jong voitti Milanon ja Cortinan olympialaisissa 2026 kultaa 1&nbsp;500&nbsp;metrillä 1.54,09. Lisäksi hän saavutti hopeaa joukkuetakaa-ajossa. Saman vuoden yleisluistelun MM-kilpailuissa hän sijoittui viidenneksi.

Maailmancupissa Rijpma-de Jong on saavuttanut 3&nbsp;000&nbsp;metrillä kaksi voittoa, kahdeksan kakkossijaa ja kolme kolmossijaa. 1&nbsp;500 metrillä hän on voittanut kerran, sijoittunut yhdeksän kertaa toiseksi ja viisi kertaa kolmanneksi. 1&nbsp;000&nbsp;metrillä hän on ollut kerran toinen ja kaksi kertaa kolmas. Joukkuetakaa-ajossa hänellä on kahdeksan voittoa ja kahdeksan kakkossijaa sekä joukkuesprintissä yksi voitto ja yksi kakkossija. Hän voitti 3&nbsp;000 ja 5&nbsp;000&nbsp;metrin yhteisen cupin kaudella 2017–2018 ja sijoittui toiseksi kaudella 2016–2017. Hän sijoittui 1&nbsp;500 metrin cupissa toiseksi kaudella 2020–2021 ja kolmanneksi 2022–2023 ja 2025–2026 sekä pitkien matkojen cupissa toiseksi kaudella 2020–2021.

## Henkilökohtaiset ennätykset

## Lähteet